ZNANJE JE MOČ
Koristne povezave na enem mestu
[image: ]
Živimo v dobi prave informacijske eksplozije ali poplave informacij, zato velikokrat pride do prenasičenosti in je težko naporno »ločiti zrno od plevela«. Z namenom, da vam olajšava proces iskanja kakovostnih in relevantnih informacij, sva se knjižničarki Eva in Tereza odločili, da na enem mestu zbereva koristne povezave do podatkovnih baz, naših elektronskih revij in drugih uporabnih spletnih strani za vse ljubitelje knjižnega sveta. 
~ BRALNI NAVDIH ~
Na tem mestu so zbrane uporabne spletne strani, revije, blogi, socialna omrežja za iskanje bralnega navdiha in spoznavanje bogate kakovostne knjižne produkcije.
□ Slovenski viri
▪ Biblos: slovenski spletni portal za izposojo in prodajo e-knjig. 
▪ Bralnica: spletna skupnost ljubiteljev knjig. 
▪ City magazine: zanimivi knjižni predlogi za vse dni v letu. 
▪ Časopis Delo: rubrika knjižnih recenzij. 
▪ Dobreknjige: spletni portal slovenskih splošnih knjižnic s priporočilno kakovostno literaturo.
▪ Emka: spletna knjigarna Mladinske knjige. 
▪ Felix: spletna knjigarna založbe Učila. 
▪ Klub Romantic: knjižni portal za vse ljubitelje ljubezenskih romanov.   
▪ MKL Priporočamo: priporočilni seznami Mestne knjižnice Ljubljana.  
▪ RTV knjige: knjižni dogodki in odzivi, zbrani na enem mestu. 
▪ Revija Bukla: brezplačna revija o dobrih knjigah, ki predstavlja knjižne novosti domačega in tujega leposlovja. 
▪ Gospodična knjiga: seznam slovenskih knjižnih blogov. 
▪ Ajda naklada: knjižni blog o aktualnih knjižnih vsebinah ter raznoliki bralni izzivi za vse knjigoljube. 
▪ Športajmo in berimo: priporočilni bralni seznami na temo športa in gibanja. 
□ Tuji viri
▪ Goodreads: Amazonov spletni portal, ki omogoča uporabnikom prosto iskanje knjig za branje in izdelavo lastnih seznamov, baz, kritik ter citatov. Prijavljenim uporabnikom je omogočeno ustvarjanje interesnih skupin, blogov, anket, diskusijskih baz, vpis novih knjig itd.
▪ Booklistonline: Publikacija ameriškega združenje knjižnic, ki ponuja kritične ocene knjig in avdiovizualnih gradiv za vse starosti ter pet blogov s celostnim obravnavanjem svetovanja za branje. 
~ PODATKOVNE BAZE ~
Na tem mestu so za vas zbrane najpomembnejše podatkovne baze za podporo vašemu raziskovanju in izobraževanju.
▪ ADZ – Akademska digitalna zbirka Slovenije. Omogoča iskanje podatkov več milijonov različnih elektronskih virov svetovnih založnikov, digitalnih repozitorijev in tiskanih virov, ki so naročeni v slovenskih knjižnicah. Omogočen je dostop do celotnih besedil vsebin v odprtem dostopu, kot tudi licenčnih, za katere se zahteva avtoriziran dostop na osnovi IP-naslova institucije ali prijave AAI. 
▪ COBIB – Vzajemna bibliografsko-kataložna baza podatkov. Pomeni skupni knjižnični katalog vseh knjižnic, ki so članice sistema COBISS in po načelu vzajemnosti prispevajo bibliografske in normativne zapise. Lahko se išče gradivo po vseh slovenskih knjižnicah, ki so vključene v sistem. 
▪ Dlib – Digitalna knjižnica Slovenije. Spletni informacijski portal za upravljanje z znanjem, preko katerega je omogočen dostop do digitaliziranega znanja in kulturnih zakladov. Ponuja prosto iskanje po virih in brezplačen dostop do digitalnih vsebin - revij, knjig, rokopisov, zemljevidov, fotografij, glasbe in priročnikov. 
▪ Mrežnik – NUK-ov portal več kot 200 izbranih elektronskih informacijskih virov, ki so namenjeni iskanju znanstvene, strokovne in študijske literature. Prosto in odprto dostopni viri so na voljo vsem obiskovalcem portala, licenčni pa izven prostorov knjižnic (prek oddaljenega dostopa) le članom knjižnic Univerze v Ljubljani, CTK in NUK po predhodni prijavi. 
▪ Unpaywall – Baza podatkov vsebuje več deset milijonov prostodostopnih znanstvenih člankov s celotnimi besedili. Vsebine v odprtem dostopu se zajemajo iz baz več kot 50.000 založnikov in repozitorijev. 
~ BREZPLAČNO IZOBRAŽEVANJE ~
▪ Coursera: Obsežen ponudnik odprtih spletnih tečajev, ki je bil ustanovljen leta 2012. Omogoča možnost sodelovanja z univerzami in drugimi organizacijami, ter nudi spletne tečaje, potrdila in diplome iz različnih predmetov. Mnogo tečajev brezplačnih.
▪ Udemy: Vodilna platforma spletnih tečajev, ki vam omogoča profesionalno in osebnostno rast. Ponuja več kot 213000 tečajev najrazličnejših področij.  Preko nje se lahko učite ali poučujete skozi vaš tečaj. Mnogo vsebin je brezplačnih.
▪ Duolingo: Brezplačna aplikacija za učenje jezikov. 
▪ Academy Hubspot:  globalni ponudnik brezplačnega spletnega usposabljanja za trženje, prodajo in storitve za stranke. Nudijo obsežne certifikate in specializirane tečaje za strokovnjake, ki si želijo rasti svoje kariere in poslovanja.
▪ Izobraževanja za uporabnike v Narodni in univerzitetni knjižnici (NUK): koristni tečaji za pomoč pri študiji in raziskovalnemu delu, ki so za uporabnike brezplačni.
▪ Harvard University: univerza ponuja ogromno brezplačnih tečajev s področja zdravja in medicine, umetnost in oblikovanje, izobraževanje in poučevanje, posel, računalništvo in programiranje, teologija, znanost in družbene vede .

~ NAVODILA KNJIŽNICE IN POMOČ PRI PISANJU RAZISKOVALNIH IN ZAKLJUČNIH NALOGAH ~
▪ Navodila šolske knjižnice za izdelavo pisnih nalog
▪ Priročnik za tehnično oblikovanje zaključnih del v MS Word
▪ COBISS+ načini iskanja s primerom osnovnega iskanja v skupnem katalogu vseh slovenskih knjižnic
▪ OSNOVNO iskanje v COBISS+
▪ IZBIRNO iskanje v COBISS+
~ DOSTOP DO ELEKTRONSKIH REVIJ V ŠOLSKI KNJIŽNICI ~
Za nekatere revije naročene v naši šolski knjižnici nudimo tudi elektronski dostop. Če bi želeli dostopati do teh revij in pridobiti geslo, se oglasite v knjižnici ali nama pišite na: knjiznica@scpet.si. 
-----------------------------------------------------------------------------------------------------------------

V znanju se resnično skriva moč. Upava, da vam bodo dane zbrane povezave v pomoč. 🤓😊📚
Največ pa je znanje vredno takrat, ko se deli tudi z drugimi. Vedno sva odprti za vaše predloge, tako, da če tudi vi poznate in uporabljate kakšne koristne vire, vabljeni, da jih podelite z nama. 🤗
Knjižničarki Eva in Tereza

»Učenje je kot veslanje proti toku: če ne napreduješ, greš nazaj. Večji kot je otok znanja, daljša je obala čudes. Investiranje v znanje izplača najvišje obresti.«

Knjizna EKToTEKa

Prek branja do znanja.




